 Proza - : - Noptile de Sanziene de Mihail Sadoveanu : - Noptile de Sanziene de Mihail Sadoveanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1834041 Noptile_de_Sa nziene' > Vizionari: 5410 > Noptile de Sanziene proza [ ] fragment - - - - - - - - - - - - - - - - - - - - - - - - - de Mihail Sadoveanu [Mihail_Sadoveanu ] 2009-04-27 | | inscris in biblioteca de Emil iliescu Zeul verii era in cea mai mare splendoare si putere; asa de coplesitor, incat, la amiaza, plantele si animalele pareau fulgerate; nu erau insa decat pline de un prisos de energie. La o margine de miriste de orz, subt un colnic, Lupu Mavrocosti vazu un palc de oi gramadite cu lana una in alta, roata si cu capetele aplecate la mijloc, casicum ar fi ascultat freamatul cuptoarelor din mijlocul pamantului. Stateau neclintite subt soarele de iulie si primeau la boturi rasufletul ierburilor. Miliardele de cosasi, specii marunte de lacuste de toate colorile, sfaraiau asurzitor in intinderile caste; zvonul lor tindea sa se statorniceasca in tamplele lui Lupu ca un cantec propriu al urechii interne. Cand si cand, la cotiturile drumsorului printre lanuri, ori la o coborare intr’o valcica, dadea peste palcuri de copaci care abia isi clateau frunzisul; turturele bateau din aripi si-si luau alene zborul; un popandau il astepta neclintit la marginea pulberei, pana ce simtea cutremurul rotilor panerasului si trapul calului; atunci intra cu regret in casuta lui subpamanteana, ca sa iasa iarasi in urma, sa cerceteze cu curiozitate ce a fost; paseri straine pluteau in inaltime; mai sus de ele stateau alcatuirile fantastice ale nourilor albi de vara; zarea, pe intinderea campiilor, tremura intr’o flacara de coloarea aerului; cand se opri la o raspantie a lanurilor, ca sa se orienteze, Mavrocosti auzi un buratic intr’un plop, cerand ploaie; sunetul sacadat al gusei lui albe cuprindea in el o bucurie a intregii firi, care raspundea batailor inimii omului. Lupu simtea si el, ca toata firea, oboseala si in acelasi timp deliciul si forta verii. Girezile de orz erau gata. Dincolo de ele, in valea celor doi peri, secerea graului era in toiu. Mai erau si alte lanuri unde se pornise seceratul. La capatul unuia din ele trebuia sa gaseasca pe acel tacut si vrednic slujitor Sofronie Leca, pentru care incepea sa aiba deodata dragoste si prietinie. Leca prevazuse recolta aceasta. Mavrocosti se indoise. Acum vedea ca prezicerile administratorului sunt covarsite de realitate. Avea o parere de bine care-i radea in toata alcatuirea fizica; era in el aceiasi lumina care vibra in cuprinsuri, in pamant, in cer si in toata zidirea vie. Cand plecase de-acasa, Kivi, gata de plecare si ea in alta parte, fredona un cantec, ca niciodata, si inaltase bratele, voind sa cuprinda soarele. Buraticul tacuse deodata, observandu-l poate de pe frunza lui nevazuta. in tacerea cuprinsurilor porni mormaitul departat al unei batoze. isi calauzi din haturi calul pe langa graie in care incepuse secerea. Linii de seceratori erau impanziti prin ploaia de lumina; se inaltau, se aplecau, faceau sa straluceasca instrumentele gratios curbate ca un craiu nou, agitau o clipa deasupra capului un manunchiu de spice. O femeie statea cu mainile in sold si incepu un cantec tanguitor, indulcit de departare. Se inaltara si alte capete infasurate in broboade albe si’n frunze de brustur. Melodia conteni brusc. Randul intreg facu aceiasi miscare de aplecare asupra spicelor. Fusese observat. - Femeile lucreaza foarte harnic la secerat, isi zise Lupu; si dupa aceiasi observatie a lui Leca, cat le umbla mainile, nu-si contenesc vorba. Erau seceratoare din Necseni si din alte sate. in vreme ce adunau cu securea manunchiul de spice, urmareau pe subt cotul stang trecerea printului si vorbeau intr’adevar, comunicandu-si felurite observatii. Totdeauna umbla el asa, pe departe si tacut. Poate-i mut, glumeau unele. Are o boala de piept, era incredintata alta; de aceia se tot duce prin tari straine sa se caute. Nu-i numaidecat bolnav; pare om ca toti oamenii, dupa cat spun cei ce-l vad de-aproape; insa-i cam smintit de invatatura. Are o odaie cu pareti numai si numai carti. Nici nu vra sa-si ieie sotie; are de gand sa se duca la o sfanta manastire sa se calugareasca; s’apoi s’a face vladica ori mitropolit. Cine stie ce ganduri va fi avand si de ce nu-si ia femeie; poate-i legat de vreo vraja. Dac’ar fi trait ma-sa, domnita Sultana, apoi ar fi pus ea pe cineva sa-i desfaca si l-ar fi insurat. Asa, el trup de femeie n’a cunoscut, faradecat niste fete de lingurari care slujesc domnitei celei tinere. Aici trebuie sa fie nu numai fapt si punere la cale, dar poate s’o randuiala dela Dumnezeu, dupa vorba veche ca apa trage la matca si omul la teapa. Se povesteste soptit, la sezatori ori claci, in preajma acestei mari curti boieresti, ca boierul cel batran, bunicul acestuia, ar fi hotarat cucoanei Smaranda, domnita de-atunci, sa-i faca numaidecat un fecior. Acea Smaranda nascuse la sir trei fete, care de care mai frumoasa; insa Mavrocosti cel batran nici nu voia sa se uite la ele. Lui ii trebuia un flacau. Asa ca domnita Smaranda, fiind insarcinata de-al patrulea si temandu-se sa n’o lepede printul dac’a naste iar fata, s’a sfatuit cu tigancile ei dela iatac si, cand a fost ceasul si noaptea aceia, i-au adus in scutece un prunc din tiganie. Mare bucurie la curte! Acel fecior care a crescut frumos si a fost mare boier cu fala ca nimeni altul in tara Moldovei, a fost tatal cuconului Lupusor, stapanul de-acum. ........................................................................................................................................................... Acuma ce i-a venit acestui tanar, sa umble in puterea amiezii prin lanuri? Se duce sa-l caute pe Leca. Are a-i face vre-o mustrare. Nu i-a fi placut ceva. Cine stie! Boierii acestia mari au multe toane si nacafale. Ducandu-si panerasul prin palpairile amiezii, subt un vazduh neclintit de foc si stiind ca, in-sfarsit va da peste administratorul sau, Mavrocosti incepu a se gandi la felurite lucruri. Deodata racnetul broastelor, dintr’o balta strapunsa de soare pana in namol, il trezi din visare. Stranse fara voie franele. Calul se opri. Balta parea de plumb topit, intre doua planuri inclinate de ardezie. Ochi enormi il priveau din vesnicia trecutului. Corul tacu, apoi detuna iarasi, incat calul incepu sa foraiasca, nelinistit. Cantecul mocirlei bete de soare intrecea cu mult zvonul batozei apropiate. Cand sui colina usor pravalatica, Mavrocosti vazu un monstru care-i pricinui spaima in prima clipa; erau strugurii de oameni, miscatori pe platforma si’n jurul batozei. O aratare plina de pulbere asudata si de puzderie de lumina iesi din vartejul masinariilor si inainta cu pasi grabiti spre paneras. Mavrocosti recunoscu numaidecat pe Sofronie Leca, desi nu era chiar Sofronie Leca cel cu botfori de lac si palarie lata’n bouri. Era un barbat cu obrazul ars si ochii albastri patrunsi de energia solara a anotimpului. Radea cu toti dintii. De pumnul drept atarna in lat harapnicul: se stia ca nu-l intrebuinteaza; era numai un simbol al ordinei. Sofronie facu un semn mecanicului. Striga iarasi cu glas inalt: - Amiaza! Neamtul de la locomotiva lovi prelung cu aburul in sirena. tiganii lepadara la pamant lucrul casicum s’ar fi scuturat de el si intr’o clipa se pravalira de pe batoza si gireada si se gramadira ca sa se inchine mariei sale. - Treceti la mancare, le porunci administratorul; am pus sa se taie pentru voi oile cele mai grase de-aici dela Arini; v’a randuit Marandache mamaliga cea mare. Sa fiti si voi vrednici sa-mi gasiti in balta doua duzini de tipari. Racni si Samur porunca indoindu-se din sale si batand din picior. Cateva fete sprintene ridicara in brau poalele si intrara in mocirla; altele aduceau cu graba pe table carbuni dela locomobila, mai la o parte, subt streasina celor cativa arini. Mavrocosti se amuza privind cum se gateste in cateva clipe acea friptura frugala de peste ori de sarpe. Leca avea o dibacie deosebita sa zvarla pe jaratic tiparii. Cum nu se mai zvarcoleau, ii intorcea cu stanga. Apoi ii lua intr-o tepusa subtire, ii presura cu sare si iar ii lasa pe foc, ca sa-si capete gustul lor cel adevarat. Mavrocosti primi pe-o frunza de hrean un pestisor lung si subtire cu carne alba si fina si c’un usor iz de mal. Era bun si mai pofti la unul. | index 'pageview'); 